**НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ**

**КОМПОНЕНТ 4 „НИСКОВЪГЛЕРОДНА ИКОНОМИКА“**

**ИНВЕСТИЦИЯ C4.I3 „ПОДКРЕПА ЗА ЕНЕРГИЙНО ЕФЕКТИВНИ СИСТЕМИ ЗА УЛИЧНО ОСВЕТЛЕНИЕ“**

**Договор**

**за изпълнение на проект № …………….**

Между

**Министерство на енергетиката**, ЕИК 176789460, с адрес гр. София, ул. „Триадица“ № 8, представлявано от…………, министър на енергетиката и ……….., директор на дирекция "Финанси, управление на собствеността, информационно и комуникационно обслужване" (ФУСИКО), в качеството му на **Структура за наблюдение и докладване (СНД)**

и

**Община …………,** Булстат ………., със седалище …………….., представлявана от …………….., кмет на община …………… и ……………….., наричана по-долу **Краен получател** **(КП)**,

се сключи настоящия договор.

**I. ПРЕДМЕТ НА ДОГОВОРА**

Чл. 1. Договорът се сключва на основание чл. 27, ал. 1 от Постановление на Министерски съвет № 114 от 8 юни 2022 г. (ПМС № 114/2022) за определяне на детайлни правила за предоставяне на средства на крайни получатели от Механизма за възстановяване и устойчивост (МВУ или Механизма) и Решение за предоставяне на средства от Механизма по всяко предложение (издадено на основание на чл. 20, ал. 1 от ПМС № 114/2022).

Чл. 2. Предмет на договора е изпълнението на постъпило предложение за изпълнение на инвестиция № …………………..

**II. РАЗМЕР НА ФИНАНСИРАНЕТО. СРОК НА ИЗПЪЛНЕНИЕ**

Чл. 3. Общият размер на допустимите за финансиране разходи е …………………...

Чл. 4. Общият размер на предоставеното финансиране чрез Плана за възстановяване и устойчивост (ПВУ) е ……………………….

Чл. 5. Общият размер на предоставеното национално съфинансиране е …………………, представляващ невъзстановим Данък върху добавената стойност (ДДС).

Чл. 6. Общ размер на предоставеното от крайния получател съфинансиране *…………...*

Чл. 7. Крайният получател приема отпуснатото финансиране и се задължава да изпълни всички произтичащи от договора и неговите приложения задължения.

Чл. 8. Началната дата на допустимост на разходите е датата на влизане в сила на настоящия договор.

Чл. 9. Договорът влиза в сила от датата на подписването му от двете страни.

Чл. 10. Срокът за изпълнение на проекта е ……………… месеца, но не по-късно от ………….. г.

**III. ОТЧИТАНЕ И ПЛАЩАНИЯ**

Чл. 11. Крайният получател е длъжен да се съобразява със следните срокове за отчитане:

* 1. за дейности/разходи, извършени от КП между 1 януари и 31 март, срокът за представяне е **до 5 април** на текущата година;
  2. за дейности/разходи, извършени от КП между 1 април и 30 юни, срокът за представяне е **до 5 юли** на текущата година;
  3. за дейности/разходи, извършени от КП между 1 юли и 30 септември, срокът за представяне е **до 5 октомври** на текущата година;
  4. за дейности/разходи, извършени от КП между 1 октомври и 31 декември на текущата година, срокът за представяне е **до 5 януари** на следващата година.

Чл. 12. В посочените срокове КП подава технически отчет или финансово-технически отчет, в зависимост от наличието на възникнали разходи през съответния отчетен период.

Чл. 13. Окончателен технически и финансов отчет се подава в срок до 1 месец след изтичане на срока по чл. 10.

Чл. 14. Не се подава искане за плащане когато през съответния отчетен период са възникнали единствено непреки разходи.

Чл. 15. Плащанията по договора за финансиране служат за възстановяване на вече извършени плащания със собствени средства на КП.

Чл. 16. Плащанията по настоящия договор могат да бъдат междинни и окончателно.

Чл. 17. Общият размер на всички междинни плащания не може да надвишава 90% от размера на допустимите разходи по проекта.

Чл. 18. Окончателното плащане е в размер до 10% от размера на допустимите разходи по проекта

Чл. 19. Плащанията се извършват чрез Системата за електронни бюджетни разплащания (СЕБРА) в срок от 10 работни дни от извършване на верификация на разходите.

Чл. 20. Плащанията от СНД към КП се извършват за разходи с източник Механизъм за възстановяване и устойчивост, както и за невъзстановим съгласно националното законодателство данък добавена стойност.

**IV. ПРАВА И ЗАДЪЛЖЕНИЯ НА КРАЙНИЯ ПОЛУЧАТЕЛ**

Чл. 21. При изпълнението на проекта, Крайния получател има право:

* 1. да получава междинни и окончателно плащане, след одобрение от страна на СНД;
  2. да получава необходимото съдействие от СНД с оглед на успешното управление на проекта;
  3. да поиска промени на проекта, съгласно условията на настоящия договор;

Чл. 22. При изпълнението на проекта Крайният получател е длъжен:

* 1. да изпълни проекта, съобразно описанието, съдържащо се в Приложение 1, и с оглед изпълнение на предвидените в него цели и индикатори.
  2. да спазва условията и изискванията, произтичащи от договора за финансиране и всички негови приложения, условията за кандидатстване и условията за изпълнение на процедурата, разпоредбите на приложимото национално и европейско законодателство, изискванията на Националния план за възстановяване и устойчивост, както и ръководства и указания, публикувани от СНД;
  3. при неспазване на заложените индикатори и срокове в проекта - да възстанови получените средства по ПВУ, като разходите, реализирани по проекта, ще бъдат за сметка на бюджета на КП;
  4. да спазва изискванията на Техническите насоки за прилагането на принципа за „ненанасяне на значителни вреди“ съгласно Регламента за Механизма за възстановяване и устойчивост (2021/C 58/01)[[1]](#footnote-1)
  5. да проведе процедурите за обществени поръчки при спазване на законодателството, включително подзаконовите нормативни актове;
  6. в срок от минимум 20 работни дни преди планираната дата за обявяване на обществена поръчка на стойност по-голяма или равна на посочените в чл. 20, ал. 1 от ЗОП, с изключение на случаите, в които АОП извършва контрол по реда чл. 229, ал. 1, т. 2 буква „г“ във връзка с чл. 232 от ЗОП - да предостави на СНД цялата документация за осъществяване на предварителен контрол;
  7. в срок до 1 месец от сключване на настоящия договор да предостави на СНД проект на документация за провеждане на обществена поръчка за СМР, а в случаите, когато дейностите по инвестицията включват изготвяне на работен проект – документация за провеждане на обществена поръчка за проектиране или за инженеринг, с цел осъществяване на предварителен контрол;
  8. до 2 (два) месеца след сключване на настоящия договор, а в случаите, когато дейностите по инвестицията включват изготвяне на работен проект – в срок до 2 месеца от одобрението на работния проект, да обяви обществена поръчка за СМР и да предвиди сроковете по нея така, че всички дейности да приключат не по-късно от крайния срок за изпълнение на проекта.
  9. до 14 дни след сключване на договор за обществена поръчка да предостави на СНД цялата документация за осъществяване на последващ контрол;
  10. не по-късно от 15 дни от подписването на настоящия договор да назначи екип за изпълнение по проекта, включващ експертите, включени в предложението за изпълнение на инвестицията;
  11. да изпълнява проектните дейности с грижа, ефективност, прозрачност, добросъвестност и нулева толерантност към корупция, които са в съответствие с най-добрите практики в областта;
  12. да спазва всички периоди и срокове за отчитане на проектните дейности;
  13. да спазва всички условия за допустимост на разходите, подробно разписани в Общите условия към настоящия договор;
  14. да е извършил първоначален контрол на цялата документация, която представя на СНД към финансово-техническите отчети, като гарантира, че разходите са допустими, необходими за изпълнение на проекта, платени, осчетоводени и са подкрепени от цялата налична техническа и финансова документация;
  15. да поддържа счетоводна отчетност на аналитично ниво по отношение на разходите, свързани с изпълнението на проекта, така че информацията да позволи лесното идентифициране и проследяване на разходите по проекта;
  16. да уведоми СНД в разумен срок относно всички обстоятелства, които биха имали отрицателен или възпрепятстващ ефект и може да застрашат успешното изпълнение на проекта;
  17. в срок от 3 работни дни след назначаването на екипа за управление да представи на СНД чрез информационната система на ПВУ подписани от целия екип, както и от представляващия КП, декларации за липсата на конфликт на интереси и запознаване с определението за нередност, измама и корупция от членовете на екипа.
  18. да докладва на СНД, съгласно Общите условия към договорите за изпълнение на проекти от крайни получатели, при съмнение за нередност или открита такава, извършена от изпълнител по проекта или от трети лица, участващи в изпълнението на дейности по проекта;
  19. да носи цялата отговорност по отношение на възможни щети, причинени от трети страни в процеса на изпълнение на проекта;
  20. да носи отговорност за връщане на средствата в случай на надплатени суми, неправомерно получени средства, допуснати и/или извършени нередности по проекта, имащи финансово изражение;
  21. да прилага подходящи мерки за информация, комуникация и публичност, съгласно разпоредбите на чл. 34 на Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост и Правилата за комуникация и визуализация;
  22. да посочва произхода и да осигурява видимост на финансирането от Съюза, включително чрез поставяне на емблемата на Съюза и на подходящо указание за финансирането, например „финансирано от Европейския съюз – NextGenerationEU“, по-специално когато популяризират действията и резултатите от тях, като предоставят последователна, ефективна и пропорционална целева информация на различни видове публика, включително медиите и обществеността.
  23. Във всички разходооправдателни документи по изпълнението на инвестицията да включва текст: „Разходът е по договор за финансиране №........ за предоставяне на средства от Механизма за възстановяване и устойчивост“.
  24. да поддържа архив с всички документи по договора за изпълнение на проекта, които трябва да се съхраняват в отделно досие на проекта, с надпис, съдържащ неговото наименование, включително копия от всички придружаващи и финансови документи за срок не по-малък от пет години от одобрението на окончателния доклад по проекта;
  25. да осигурява достъп до помещенията и местата, в които се съхранява документацията по проекта и/или се изпълняват дейностите по проекта с цел мониторинг, проверки на място и одити, съгласно настоящия договор.
  26. да оказва пълно сътрудничество и да предостави право на достъп до мястото на изпълнение, до документи и компютъризирани данни на национални и европейски контролни, разследващи и одитни органи, включително на служителите на СНД, ДНФ, ИАОСЕС, ЕК, ЕСП, ЕП и ОЛАФ, и техните упълномощени представители, за да упражнят те в пълна степен съответната си компетентност. КП следва да осигури изпълнение на това задължение и от всички трети лица, участващи в изпълнението на инвестицията.
  27. да предоставя чрез информационната система за ПВУ всички доклади на одитните и контролните органи, издадени в резултат на извършени по инвестицията одитни ангажименти и проверки, както и пълна информация за предприетите корективни действия в срок до 3 работни дни от получаването им.
  28. да въвежда в информационната система за ПВУ информация за сключените договори с изпълнители, както и за всички участници в обединение и за изпълнители или подизпълнители по договор, в 14 дневен срок от сключване на договорите.
  29. да събира, съхранява, обработва и предоставя лични данни за целите на изпълнение и отчитане на проектните дейности, при спазване на законодателството в областта.
  30. да предостави на СНД одобрен работен проект в срок до 5 работни дни от одобряването му (в случаите, когато изготвянето на работен проект е част от дейностите по изпълнение на инвестицията). В случаите, когато проектът не подлежи на одобрение съгласно ЗУТ, към него се представя становище на главния архитект, че проектът не подлежи на одобрение.

**V. ПРАВА И ЗАДЪЛЖЕНИЯ НА СТРУКТУРАТА ЗА НАБЛЮДЕНИЕ И ДОКЛАДВАНЕ**

Чл. 23. Структурата за наблюдение и докладване има право:

* 1. да изисква допълнителна информация от Крайния получател, касаеща изпълнението на проекта;
  2. да извършва мониторинг и проверки на място без предизвестие;
  3. да спре плащанията по договора за изпълнение на проекта без да изплаща каквито и да било обезщетения в случаите, когато са налице условията за преустановяване на плащанията, посочени в глава VIII. „Спиране на плащанията“ от настоящия договор;
  4. да прекрати изпълнението по договора при условията на глава X. “Прекратяване на договора” от настоящия договор;
  5. да поиска доброволно възстановяване на средства от страна на Крайния получател в случаите на надплатени суми, неправомерно получени средства, допуснати и/или извършени нередности по проекта, които имат финансово изражение и са констатирани от страна на Структурата за наблюдение и докладване, одитиращите институции, мониторингови експерти и др.;
  6. да поиска доброволно възстановяване на средства от страна на Крайния получател в случаите на непостигнати индикатори по проекта в определените срокове;
  7. в случай че Крайният получател не изпълни задълженията си по чл. 22, т. 20, Структурата за наблюдение и докладване има право да приспадне дължимите суми при следващи плащания или, ако няма такива, да предприеме действия за тяхното събиране по реда на Закона за публичните финанси.

Чл. 24. Структурата за наблюдение и докладване е длъжна:

* 1. да регистрира настоящия договор в Информационната система за Плана за възстановяване и устойчивост (ИС за ПВУ) в срок от 10 дни след подписването му.
  2. да извършва верификация на представените междинни и окончателен отчети от страна на Крайния получател;
  3. да извършва междинни и окончателно плащания въз основа на одобрен от СНД междинен/ окончателен отчет по проект и представено искане за плащане от Крайния получател;
  4. да контролира изпълнението на проекта чрез провеждане на периодичен мониторинг и проверки на място;
  5. да осъществява предварителен и последващ контрол върху процедурите за провеждане на обществени поръчки;
  6. да информира своевременно Крайния получател за възникнали промени в изискванията на Структурата за наблюдение и докладване, дирекция „Централно координационно звено“ към Администрацията на Министерския съвет и дирекция „Национален фонд” при Министерство на финансите, касаещи изпълнението на инвестицията;
  7. да оказва съдействие на Крайния получател с оглед успешното управление на проекта, включително при необходимост от консултиране с дирекция „Централно координационно звено“ към Администрацията на Министерския съвет и дирекция „Национален фонд“ при Министерство на финансите по възникнали специфични въпроси, свързани с изпълнението на инвестицията;
  8. да съхранява документацията, във връзка с изпълнението на инвестицията за срок от поне пет години след одобрението на окончателния доклад по инвестицията. Счетоводната информация се архивира съгласно изискванията на националното законодателство и правилата, определени за МВУ, в случаите на специфики.

**VI. СПЕЦИФИЧНИ УСЛОВИЯ**

Чл. 25. (1) Крайният получател се задължава да постигне не по-малко от 30 % спестявания на първична енергия в системата/ите за външно изкуствено осветление, обект на инвестицията.

(2) За доказване изпълнението на задължението по ал. 1 крайният получател следва към окончателния отчет по проекта да представи доклад от сертифициран енергиен одитор (лица от регистъра по чл. 44, ал. 1 от Закона за енергийна ефективност) за оценка на резултатите от изпълнени мерки за енергийна ефективност, изготвен по образец – Приложение 9 ;

Чл. 26. Крайният получател се задължава да осигури устойчивост на проектните дейности, като:

* 1. за срок от минимум 5 години след одобрение на окончателния отчет по проекта не прехвърля правото на собственост върху обекта, изграден в резултат на инвестицията по настоящия Договор, не променя предназначението на активите, придобити в резултат на изпълнението на Проекта, както и не сключва договори от всякакъв характер с трети лица и/или извършва други действия, които биха могли да доведат до значително изменение в резултатите от Проекта;
  2. застрахова обекта на финансиране срещу обичайните застрахователни рискове (като кражба, пожар и др.), както по време на изпълнението на проекта, така и за период от поне 5 години след одобрение на окончателния отчет по проекта;
  3. за период от поне 5 години след одобрение на окончателния отчет по проекта осигурява поддръжка на инфраструктурата, обект на финансиране.

Чл. 27. Крайният получател се задължава за период от 5 години след приключване на проекта да извършва ежегодни вноски във Фонда за декарбонизация в размер на 10 % от действително получените средства по настоящия проект. Условията и реда за това се уреждат с допълнително споразумение.

Чл. 28 (1) След изпълнение на инвестицията по проекта крайният получател извършва оценка на приложимия режим на държавна помощ по отношение на оператора на инфраструктурата, съгласно описаното в насоките за кандидатстване, в зависимост от избрания начин за управление на инфраструктурата.

(2) С окончателния технически отчет по проекта крайният получател подава към СНД декларация и документи, доказващи приложимия режим на държавна помощ – услуги от общ икономически интерес (УОИИ) или писмена обосновка за прилагане на режим „не помощ“.

(3) В случай на промяна в обстоятелствата по ал. 2, крайният получател следва своевременно да ги декларира пред СНД.

**VII**. **ПРЕДВАРИТЕЛЕН, ТЕКУЩ И** **ПОСЛЕДВАЩ КОНТРОЛ**

Чл. 29. Предварителният, текущият и последващият контрол представляват осъществяване на документална проверка, проверки на място, мониторингови посещения и одити.

Чл. 30. Контролът може да бъде осъществяван по документи, на място при крайния получател и на мястото на изпълнение на дейностите по проекта.

Чл. 31. Структурата за наблюдение и докладване уведомява писмено крайния получател за планираните проверки до десет работни дни преди всяко посещение.

Чл. 32. Крайният получател подлежи на всички описани видове контрол от страна на СНД.

Чл. 33. Последващ контрол може да се извършва в срок до пет години след одобрение на окончателния отчет по проекта, както и до приключване на евентуални административни, следствени или съдебни производства.

Чл. 34. „Нередност“ означава всяко нарушение на разпоредба на правото на Общността, в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите или посредством извършването на неоправдан разход.

**VIII. СПИРАНЕ НА ПЛАЩАНИЯТА**

Чл. 35. СНД спира плащанията към КП при:

1. Повдигнато с обвинителен акт обвинение за извършено престъпление измама или корупция (подкуп), касаещо настоящата инвестиция;
2. Установен с акт на компетентния орган – конфликт на интереси по ЗПКОНПИ по отношение на лице, участващо в изпълнението на инвестицията;
3. Неотстраняване на лице, участващо в изпълнението на инвестицията, спрямо което има започната процедура за установяване на конфликт на интереси или има достатъчно данни по смисъла на чл. 211 от НПК за извършено престъпление, касаещо инвестицията от ПВУ, или данни за престъпно деяние, по отношение на което Европейската прокуратура би могла да упражни своята компетентност по чл. 22 и чл. 25, параграфи 2 и 3 от Регламент (ЕС) 2017/1939 на Съвета от 12 октомври 2017 година, когато СНД е поискала отстраняването му.

**IX. ИЗМЕНЕНИЕ НА ДОГОВОРА**

Чл. 36. Изменение на договора за изпълнение на проект може да се инициира от Ръководителя на СНД или от крайния получател.

Чл. 37. Изменението на договора не може да има за резултат нарушаване на конкурентните условия, съществуващи към момента на неговото сключване, на принципа на равнопоставеност и не може да засяга основната цел на проекта и постигането на условието по чл. 25, ал. 1 .

Чл. 38. Редът за извършване на изменения в договора е подробно уреден в общите условия.

**X. ПРЕКРАТЯВАНЕ НА ДОГОВОРА**

Чл. 39. Настоящият договор може да бъде прекратен по взаимно съгласие на страните по него по всяко време, като последиците от прекратяването му се уреждат с допълнително споразумение.

Чл. 40. Структурата за наблюдение и докладване прекратява едностранно настоящия договор, когато Крайният получател:

1. е осъден за измама, корупционни действия, участие в престъпни организации или всякакви други неправомерни действия в ущърб на финансовите интереси на Европейския съюз;
2. бъде доказано, че е декларирал неверни или непълни данни с цел да получи безвъзмездната финансова помощ, предмет на настоящия договор;
3. допусне съществена нередност (измама, корупция или конфликт на интереси) при сключването и/или изпълнението на инвестицията или настоящия договор, когато резултатите от такава нередност не могат да бъдат коригирани;

Чл. 41. Структурата за наблюдение и докладване може да прекрати с едномесечно предизвестие настоящия договор, когато:

1. Крайният получател неоснователно не изпълнява някое от своите задължения и не предприема действия за промяна или не представя задоволително обяснение в срок от 5 работни дни след изпращането на писмено уведомление;
2. Крайният получател представи отчет или доклад с невярно съдържание;
3. Възникнат обстоятелства, които възпрепятстват изпълнението на условието по чл. 25.

Чл. 42. В случаите по чл. 40 и чл. 41 СНД не дължи обезщетение на КП, а всички получени средства по проекта подлежат на възстановяване от КП към СНД в едномесечен срок от решението на СНД за прекратяване на договора.

Чл. 43. Изключение от условието по предходния член се допуска когато до датата на прекратяване на договора е изпълнена такава част от инвестицията, която изпълнява условието по чл. 25, ал. 1. В този случай по решение на СНД може да бъде изплатена изпълнената част от инвестицията.

Чл. 44. Във всички случаи на прекратяване на договора КП дължи представяне на окончателен отчет.

**XI. ПРАВНА УРЕДБА**

Чл. 45. Изпълнението на настоящия договор следва да бъде в съответствие с разпоредбите на посочените по-долу документи:

* Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;
* Регламент (ЕС, Евратом) 2020/2092 на Европейския Парламент и на Съвета от 16 декември 2020 година относно общ режим на обвързаност с условия за защита на бюджета на Съюза;
* Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост;
* Регламент (ЕС, Евратом) № 883/2013 на Европейския парламент и на Съвета относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета;
* Регламент (Евратом, ЕО) № 2988/95 на Съвета относно защитата на финансовите интереси на Европейските общности;
* Регламент (Евратом, ЕО) № 2185/96 на Съвета относно контрола и проверките на място, извършвани от Комисията за защита на финансовите интереси на Европейските общности срещу измами и други нередности;
* Регламент (ЕС) 2017/1939 на Съвета за установяване на засилено сътрудничество за създаване на Европейска прокуратура;
* Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики;
* Решение за изпълнение на Съвета от 04.05.2022 г. за одобряване на оценката на плана за възстановяване и устойчивост на България (ST 8091 2022 INIT) и Приложение към Решение за изпълнение на Съвета за одобряване на оценката на плана за възстановяване и устойчивост на България (ST 8091 2022 ADD 1 - NOTE);
* Документ на Европейската комисия към държавите членки за плановете за възстановяване и устойчивост (SWD2021 12 final) – 22.01.2020 г.;
* Делегиран регламент на Комисията, от 28.9.2021 г., допълващ Регламент (ЕС) 2021/241 на Европейския парламент и на Съвета за създаване на Инструмент за възстановяване и устойчивост посредством определяне на общите показатели и подробните елементи от таблото за възстановяване и устойчивост;
* Делегиран регламент на Комисията от 28.09.2021 г., допълващ Регламент (ЕС) 2021/241 на Европейския парламент и на Съвета за създаване на Инструмент за възстановяване и устойчивост посредством определяне на методология за отчитане на социалните разходи;
* Годишна стратегия за устойчив растеж 2021 (COM 2020 575 final) – 17.09.2020 г.;
* Насоки относно избягването и управлението на конфликти на интереси съгласно Финансовия регламент (2021/C 121/01);
* Технически насоки за прилагането на принципа за „ненанасяне на значителни вреди“ съгласно Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост (2021/C 58/01);
* Дискусионен документ по отношение на методологията за цифровите технологии – 28.09.2020 г.;
* Обща методология за проследяване на разходите, свързани с климата, по отношение на Структурните и инвестиционни фондове;
* Закон за държавната финансова инспекция (ЗДФИ) и Правилник за прилагане на Закона за държавната финансова инспекция (ППЗДФИ);
* Закон за държавните помощи;
* Закон за мерките срещу изпирането на пари (ЗМИП);
* Закон за обществените поръчки (ЗОП) и Правилник за прилагане на Закона за обществените поръчки (ППЗОП);
* Закон за публичните финанси (ЗПФ);
* Закон за счетоводството (ЗС);
* Закон за финансовото управление и контрол в публичния сектор (ЗФУКПС);
* ПМС № 114 от 8 юни 2022 г. за определяне на детайлни правила за предоставяне на средства на крайни получатели от МВУ;
* ПМС № 80 от 9 май 2022 г. за определяне на правилата за възлагане на дейности по инвестиции от крайни получатели на средства от Механизма за възстановяване и устойчивост;
* ПМС за определяне на органите и структурите, отговорни за изпълнението на Плана за възстановяване и устойчивост на Република България и на техните основни функции;
* Решение № 568/2021 г. на Министерския съвет за организацията и координацията на участието на Република България в Механизма за възстановяване и устойчивост на ЕС;
* Решение № 719/2021 г. на Министерския съвет за одобряване на Национален план за възстановяване и устойчивост на Република България, очертаващ помощта от Механизма за възстановяване и устойчивост на ЕС;
* Приложимата европейска и национална нормативна уредба, извън посочената;
* Други правила и указания, приети от Министерство на финансите, Министерски съвет, СНД.

**XII. ЗАКЛЮЧИТЕЛНИ РАЗПОРЕДБИ**

Чл. 46. (1) Изменения и допълнения към настоящия Договор могат да бъдат правени единствено по взаимно съгласие между страните, при условия и по ред определени в Общите условия.

(2) Независимо от предходната разпоредба, СНД има право едностранно да променя Общите условия, неразделна част от настоящия договор. В случай на промяна на Общите условия, тя влиза в сила 14 дни след уведомяване на Бенефициента.

Чл. 47. (1) Всички съобщения и уведомления между страните по този договор ще бъдат в писмена форма. Писмената форма се смята за спазена и когато съобщението е изпратено по електронна поща или посредством ИС на ПВУ.

(2) Цялата писмена кореспонденция, свързана с проекта, следва да съдържа наименованието на проекта. Кореспонденцията се води от ръководителя на проекта и/или упълномощено от него лице, съответно от служители на Структурата за наблюдение и докладване.

Следните **приложения** представляват неразделна част от настоящия договор:

1. Одобрен проект в ИС на ПВУ (формуляр за кандидатстване и приложените към него документи);
2. Доклад от обследване за енергийна ефективност преди изпълнение на енергоспестяващи мерки;
3. Технически/Работен проект;
4. Общи условия;
5. Финансова идентификационна форма;
6. Декларация за съответствие с изискванията по процедурата;
7. Образец на доклад за оценка на резултатите от изпълнени мерки за енергийна ефективност.

С подписване на този договор Крайният получател декларира, че е запознат със съдържанието на изброените по-горе документи и приема произтичащите от тях условия за изпълнение на проекта. Всяко действие или бездействие на страна по този договор, което е несъвместимо с нормативната рамка, се счита за нарушение на договора.

|  |  |
| --- | --- |
| **За Крайния получател:** | **За Структурата за наблюдение и докладване:** |
|  |  |
|  |  |
| (електронен подпис) | (електронен подпис) |
|  |  |
|  |  |
|  |  |
| (електронен подпис) | (електронен подпис) |

1. <https://eur-lex.europa.eu/legal-content/BG/TXT/PDF/?uri=CELEX:52021XC0218(01)&from=BG> [↑](#footnote-ref-1)